MERKITYKSELLISEN ELÄMÄN TODISTEET
Isä, kiitos tilaisuudesta ylistää Sinua. Taivaassa teemme sitä ikuisesti.
Kiitos, Isä, jokaisesta täällä. Jokainen ihminen on Sinulle tärkeä.
Herra, uskon, että tämä ilta tulee muuttamaan monien elämän.
Joku löytää tänään yhteyden Jeesukseen ensimmäistä kertaa.
Pyydän, että puhut ihmisten sydämiin uutta elämää tänä iltana.
Kiitos siitä Jeesuksen nimessä...
Jeesuksen nimessä! Aamen, aamen. Istukaa, olkaa hyvät.
Hienot farkut vai pyhä elämä eli merkityksellisen elämän todisteet.
Kuten tiedätte, kävin Jerusalemissa ja Gennesaretinjärvellä.
Oli upeaa käydä siellä. Viimeinen iltamme Tel Avivissa oli erilainen.
Huomasimme, että yhteen rakennukseen jonotti paljon ihmisiä.
Aloimme vitsailla siitä, pääsisimmeköhän sinne sisään.
Se ei ollut kovin epäilyttävä paikka. Turvamies tutki meidät kaikki.
Kaikki muut siellä olivat noin 40 vuotta minua nuorempia.
Siellä oli pimeää, ja kaikki hyppivät ylös alas vähän kuin täällä tänään.
Henki vain oli vähän erilainen.
Valot välkkyivät, ja paikka oli todella näkemisen arvoinen.
Vain me seisoimme paikoillamme ihmetellen. Pian lähdimme pois -
ylpeinä saavutuksestamme. Kerroin tämän järkyttääkseni joitakuita teistä.
En kuitenkaan ollut ensimmäinen, joka teki jotain vastaavaa Tel Avivissa.
Hesekiel toimi samoin. Kuulkaapas tätä. Hes. 3:14―15, -
jakeen 14 loppuosasta: "...Herran käsi oli väkevänä minun päälläni.
Ja minä tulin Tell-Aabibiin pakkosiirtolaisten tykö, -
jotka asuivat Kebar-joen varrella; ja siellä, missä he asuivat, -
minä istuin jäykistyneenä heidän keskuudessaan seitsemän päivää."
Vaikka Hesekiel puhuu tässä Tel Avivin pakkosiirtolaisista, -
hän tarkoittaa oikeasti pakkosiirtolaisia Babylonissa.
Heistä puhutaan jakeessa Ps. 137:1 "Baabelin virtain vierillä ―
siellä me istuimme ja itkimme, kun Siionia muistelimme."
Raamatun mukaan pakkosiirtolaiset olivat kovapäisiä ja kovasydämisiä.
Hesekiel meni heidän luokseen ja järkyttyi heidän asenteestaan.
Hes. 3:22 "Herran käsi tuli siellä minun päälleni..."
Hesekiel istui siellä ihmisten kanssa. Haluan, että ajattelet sitä.
Katsommeko maailmaa omasta näkökulmastamme -
ymmärtämättä muiden ihmisten elämäntilannetta -
vai osaammeko asettua heidän asemaansa?
Myyntimiehet sanovat, että jotta voisi myydä Matti Meikäläiselle sitä, -
mitä hän haluaa ostaa, pitää ensin osata asettua hänen asemaansa.
Evankeliumi ei tosin ole myytävänä. Jeesus osti sen jo kovalla hinnalla, -
mutta jos haluamme ymmärtää ympärillämme olevia ihmisiä, -
meidän pitää oppia asettumaan heidän asemaansa.
Useimmat haluavat ennemmin tulla ymmärretyiksi kuin ymmärtää.
Monesti osoittelemme ihmisiä sormilla yrittämättä koskaan -
ymmärtää heitä tai katsoa maailmaa heidän näkökulmastaan.
Paavalilla oli radikaali asenne ympärillään olevia ihmisiä kohtaan.
1. Kor. 9:19―22 "Sillä vaikka minä olen riippumaton kaikista, -
olen tehnyt itseni kaikkien palvelijaksi, -
voittaakseni niin monta kuin suinkin, -
ja olen ollut juutalaisille ikäänkuin juutalainen, voittaakseni juutalaisia; -
lain alaisille ikäänkuin lain alainen, vaikka itse en ole lain alainen, -
voittaakseni lain alaiset; ilman lakia oleville ikäänkuin olisin ilman lakia ―
vaikka en ole ilman Jumalan lakia, vaan olen Kristuksen laissa ―
voittaakseni ne, jotka ovat ilman lakia; -
heikoille minä olen ollut heikko, voittaakseni heikot; -
kaikille minä olen ollut kaikkea, pelastaakseni edes muutamia."
Paavali oli kaikille kaikkea evankeliumin takia. Radikaali asenne.
Käytän joskus omaa "Vastakkaisen maailman raamatunkäännöstäni".
Se ei ole oikeasti Jumalan Sanaa. Sama kohta kuuluu sen mukaan: -
"Olen vapaa, mutta tein itseni ei- kenenkään orjaksi voittaakseni hänet.
Juutalaisille olin possua syövä pakana menettääkseni heidät.
Lain alaisia varten rikoin lakia vain loukatakseni lain alaisia.
Ilman lakia oleville olen lakihenkinen fariseus, koska haluan järkyttää heitä.
Heikoille olen omavanhurskas menettääkseni heidät.
Olen merkityksetön kaikille, jotta en pelastaisi ketään."
Kumpi kuvaus kuvaa paremmin kristillisyyttäsi -
ja asennettasi muita ihmisiä kohtaan?
Meidät on kutsuttu merkitykselliseen elämään, mutta on hyvä pohtia, -
mitä merkityksellinen elämä oikein on ja miten se näkyy seurakunnassa.
Näistä asioista haluan tänään puhua.
Paavali ei ollut päättänyt johtaa pelastukseen niin vähän ihmisiä -
kuin mahdollista, vaan hän todella halusi luoda yhteyden ihmisiin.
Minusta hän eli merkityksellistä elämää.
Hän sanoi, että vaellamme lihassa, mutta emme sodi lihan mukaan.
2. Kor. 10:3 "Vaikka me vaellammekin lihassa, -
emme kuitenkaan lihan mukaan sodi".
Vaellus kuvaa arkista elämäämme, sota hengellistä elämäämme.
Uskon tosin, että jos elämme Jumala-suhteesta käsin, -
ero luonnollisen ja hengellisen elämän välillä on saumaton.
Arkielämämme ja suhteemme Jumalaan vaikuttavat toisiinsa.
Ystävät, ollaan siis ihmisiä, jotka ymmärtävät vastuunsa -
luoda yhteyksiä maailman kanssa. Jumala on antanut meille tehtävän.
Meidät on luotu, pelastettu ja kutsuttu jotakin syytä varten.
En halua, että seurakuntamme kääntyy vain itseensä päin.
En halua, että se syyttelee muita ja on vihainen ja ilkeämielinen.
Haluan, että se on avoin kaikille tekemättä kuitenkaan myönnytyksiä, -
pysyy lujasti Kristus-keskeisessä identiteetissään, -
mutta on sitoutunut tavoittamaan eksynyttä ja kuolevaa maailmaa.
Uskon, että tämä on tehtävämme ja kutsumme elämässä.
Monet asiat, jotka ihmisten mielestä tekevät meistä merkityksettömiä -
maailman silmissä, tekevätkin meistä merkityksellisiä, kuten pyhitetty elämä.
Moni ajattelee, että jos elämme pyhää elämää suhteessa Jumalaan, -
eristäydymme maailmasta, -
mutta tiedän, että periaatteista tinkimätön elämäntapa -
ja vahva vakaumus kiinnostavat ihmisiä.
Paavali sanoi tuntevansa varmasti Hänet, johon uskoi.
Hänellä oli vahva vakaumus.
Jakeessa Matt. 16:24 Jeesus sanoi opetuslapsille: -
"Jos joku tahtoo minun perässäni kulkea, hän kieltäköön itsensä -
ja ottakoon ristinsä ja seuratkoon minua."
Elämämme merkityksellisyyttä kuvaa elämäntapamme -
ja uskomme välinen etäisyys.
Elä vakaumuksesi mukaan, ota ristisi ja seuraa Jeesusta.
Ollaan tavallisia ihmisiä, joihin on helppo luoda yhteys.
Ei siinä ole mitään pahaa, että käyttää muodikkaita farkkuja, -
mutta se ei ole olennaista. Uskovan elämän merkityksellisyyttä -
mitataan sillä, miten suuri tai pieni on kuilu tunnustamamme uskon -
ja elämäntapamme välillä.
Siksi rukoilen, ettemme pelkää elää pyhitettyä elämää tietoisina siitä, -
keitä olemme ja mihin uskomme. Se ei tee meistä merkityksettömiä.
Meistä tulee merkityksettömiä, jos olemme haaleita.
Jeesus sanoi, että meidän pitäisi mieluummin olla palavia tai kylmiä.
Haalea on palavan vastakohta -
samoin kuin rakkauden vastakohta ei ole viha vaan välinpitämättömyys.
Ollaan ihmisiä, jotka tietävät, keitä rakastavat ja ketä edustavat, -
otetaan ristimme ja seurataan Häntä, niin meistä tulee maailmalle -
entistä merkityksellisempiä. Toinen asia, jota valitettavasti -
monet pitävät merkityksettömänä maailmalle, on Pyhän Hengen voima.
Uskon, että Pyhän Hengen kasteen ja voiman pitäisi tehdä meistä -
entistä merkityksellisempiä ympärillämme oleville ihmisille.
Kun Pyhä Henki laskeutui Apostolien tekojen luvussa 2, -
opetuslapset julistivat Jumalan suuria tekoja, -
eivät Jumalan kurjia tai ilkeitä tekoja.
Ja he julistivat niitä kielillä, joita paikallaolijat ymmärsivät.
Kuulijoiden joukossa oli kreetalaisia. Hekin kuulivat omaa kieltään.
Heistä puhutaan Paavalin kirjeessä Titukselle.
Heitä kutsutaan siellä pettureiksi, ilkeiksi pedoiksi ja laiskurivatsoiksi.
Lopuksi vielä sanotaan, että "tämä todistus on tosi".
He siis todella olivat ilkeitä petoja ja laiskoja suursyömäreitä.
Silti hekin saivat kuulla omaa kieltään Pyhän Hengen vaikutuksesta.
Jos olemme Hengellä täytettyjä ja uskomme Pyhän Hengen voimaan, -
sen ei pitäisi tehdä meistä maailman mielestä merkityksettömiä, -
vaan meidän pitäisi silloin saada siihen vielä parempi yhteys.
Pyhä Henki ei ole outo, Hän on mahtava!
Pyhä Henki ei ole jokin voima tai "se", Hän on Jumalan kolmas persoona.
Jumala on Isä, Poika ja Pyhä Henki. Elä pyhitettyä ja Hengellä täytettyä -
elämää niin, että saat jotenkin luotua yhteyden muihin ihmisiin.
Elä niin, että elämälläsi on selvä tarkoitus.
Luuk. 4:18 "Herran Henki on minun päälläni, sillä hän on voidellut minut -
julistamaan evankeliumia köyhille..." Herran Henki ei tule turhan takia.
Hengen tehtävä ei ole saada meitä kääntymään sisäänpäin -
tai saada meitä paremmalle tuulelle.
Henki toki rakentaa meitä, mutta Hän on elämässämme, -
jotta voisimme tavoittaa rikkinäisiä, murtuneita, köyhiä ja sokeita ihmisiä.
Ollaan Hengellä täytetty seurakunta eikä epäillä tai hävetä sitä.
Uskotaan aidosti Pyhään Henkeen, mutta ei niin, että meistä tulee outoja.
Kasvoin sellaisessa ympäristössä ja tiedän, että se karkottaa -
enemmän ihmisiä kuin tuo sisään, mutta rakastan Pyhää Henkeä.
Rakastan sitä, mikä on aitoa Jumalan Hengen liikehdintää.
Ollaan siis Pyhällä Hengellä täytettyjä ihmisiä, -
jotka luovat yhteyksiä muihin juuri Pyhän Hengen voiman ansiosta.
Elä pyhitettynä, Pyhän Hengen kanssa ja niin, että sinulla on tehtävä.
Jeesuskin sanoi, että Herran Henki oli Hänen yllään tietystä syystä.
Se, että elämälläsi on tehtävä, tekee sinusta merkityksellisemmän.
Jakeessa Joh. 18:37 Jeesukselta kysyttiin, oliko Hän kuningas.
Hän sanoi tulleensa maailmaan ja syntyneensä juuri sitä varten.
Jeesus oli maailmassa suorittamassa Jumalan valtakunnan tehtävää.
Daavid otti tehtäväkseen Goljatin kukistamisen.
Hän eli elämää, jolla oli tarkoitus. Kun hän oli voittanut jättiläisen, -
ihmiset alkoivat laulaa Saulista, tottelemattomasta kuninkaasta: -
"Saul voitti tuhat, mutta Daavid kymmenen tuhatta".
Se, että Daavidin elämällä oli tarkoitus, loi yhteyden ihmisiin.
Elämällä kuninkaan ja Jumalansa valtakunnan puolesta -
Daavid loi yhteyden paljon useampiin ihmisiin -
ja hänestä tuli heille merkittävämpi kuin Saulista, pahasta kuninkaasta, -
joka oli täynnä itseään ja rakensi itselleen monumentin.
Haluan, että uskoni on merkityksellistä ja että se luo yhteyden ihmisiin.
Hesekiel sanoi istuneensa siellä, missä pakkosiirtolaiset istuivat.
Rehellisesti sanottuna en usko, että se tarkoittaa yökerhoissa käymistä.
Se tarkoittaa sairaiden ja surevien vierellä olemista.
Se tarkoittaa sitä, että yritämme ymmärtää liike-elämän ihmisiä -
ja heidän tapaansa nähdä asioita. Istutaan siellä, missä muut istuvat, -
mutta ei käytetä sitä tekosyynä elää epäpyhää elämää.
Eletään elämäämme sitoutuneina olemaan ihmisten kanssa -
ja katsomaan elämää heidän näkökulmastaan.
Asiat näkee selvemmin, kun ei arvostele muita ihmisiä -
eikä tee yleistyksiä tietyistä ihmisryhmistä.
Muiden näkökulman ymmärtäminen ei tarkoita myönnytyksiä -
uskomme suhteen, vaan se tarkoittaa myötätuntoista asennetta.
Se ei tarkoita eristäytymistä ihmisistä, jotka ovat erilaisia kuin me.
En halua, että olemme sellaisia. Haluan, että todella yritämme -
ymmärtää muiden ihmisten elämää ja heidän tuskaansa.
Jos joku arvostelee meitä, se kertoo yleensä siitä, että hänellä on vaikeaa.
Arvosteluakin on helpompi sulattaa, jos pystyy ymmärtämään arvostelijaa.
Uskon, että meidät on kutsuttu elämään merkityksellistä elämää.
Se, että seurakunta on iso, ei tarkoita, että sillä on merkitystä.
Merkityksellistä on sen sijaan, että ihmisiä tulee uskoon, -
että seurakunta saa heihin yhteyden ja että heidän elämänsä muuttuu.
Sekin on tärkeää, että seurakunta tuntuu isolta, rakastavalta perheeltä, -
jotta ihmiset eivät koe tänne tullessaan, että ilmapiiri on kylmä, -
vaan he kokevat rakkauden.
Uskon, että jos tänne tulee avoimin sydämin, löytää aina -
välittäviä ihmisiä, jotka eivät tuomitse, vaan osoittavat rakkautta.
Joskus yleisössä on joku, josta tuntuu, että joku on kertonut saarnaajalle -
kaiken hänen elämästään. Saarna tuntuu olevan suoraan hänelle.
Sellainen saarna on merkityksellinen, koska silloin Jumala tekee työtään.
Merkityksellisyys tuo elämäämme hienoja asioita, kuten vaikutusvaltaa.
Vaikutusvalta syntyy siitä, että meillä on merkitystä.
Ketään ei kiinnosta, jos vastaamme kysymyksiin, joita kukaan ei kysy.
Meidän on tärkeä ymmärtää, että merkityksellisyys tuo vaikutusvaltaa.
Uskon, että silloin tiellemme tulee uskomattoman hienoja asioita.
Merkityksellisyyteen liittyy uskovan elämässä yliluonnollinen puoli.
Se ei ole vain luonnollista. Maailmassakin on ihmisiä, -
jotka ovat kuuluisia ja verkostoituvat, mutta uskovalla siihen liittyy -
myös yliluonnollinen puoli. Emme ehkä aina huomaa, -
että Hillsong-konferenssi on luonut upeita mahdollisuuksia jo 30 vuotta.
Se on jo kauan ollut Australian suurin vuosittainen konferenssi.
Se ei ole ollut suurin vain parin vuoden ajan, vaan ehkä 20 vuotta.
Minusta se on yliluonnollista. Se ei ole tapahtunut luonnollisesti.
Uskon myös, että Jumala on jostain syystä antanut meille -
vaikutusvaltaisen aseman ylistysmusiikkimme kautta tai muuten.
Siltä, jolle on annettu paljon, vaaditaan myös paljon.
Ei pidetä sitä itsestäänselvyytenä.
Albumimme myyvät joka vuosi Australiassa kultalevyn verran.
Pidämme sitä jo automaationa. Ne ovat myös joka vuosi -
maallisten soittolistojen kärkikolmikossa. Se on ihme.
Jostain syystä Jumala käyttää ylistystämme yliluonnollisesti -
luodakseen yhteyden ihmisiin, niin uskoviin kuin ei-uskoviinkin.
Se on Jumalan armoa ja mielisuosiota. Uskon todella, -
että merkityksellisyys antaa vaikutusvaltaa.
Vaikutusvaltaa ei voi luoda väkisin, ja se tuo mukanaan vastuuta.
Jumala on antanut seurakunnallemme vaikutusvaltaa. Muista se arjessasi.
Muista arjen keskellä, että ihmiset tietävät sinun olevan Hillsongista.
Mikä vielä tärkeämpää, he tietävät, että olet Jumalan lapsi.
Missä ikinä liikummekin, eletään niin, että todistuksemme on hyvä, -
sillä olemme eläviä kirjeitä, joita kaikki ihmiset lukevat.
Sinua tarkkaillaan. Kristittynä oleminen tarkoittaa, -
että Kristus elää sinussa. Onko Kristus sinussa kiinnostava vai ruma?
Entä me seurakuntana? Onko Kristus meissä puoleensavetävä? Toivon niin.
On hienoa, kun seurakunta on täynnä nuoria ja hengessään nuoria ihmisiä, -
mutta se johtuu vain Jumalan armosta. Kiitän Jumalaa siitä.
Uskon, että meillä on myös vastuuta. Ystävä, jos et tunne Jeesusta, -
haluan sanoa, ettei ole hienompaa tapaa elää kuin Hänen kanssaan.
Hän muuttaa elämäsi niin, ettei yhteytesi ympäröivään maailmaan -
välttämättä heikkene, vaan se voi tulla suuremmaksi, sillä Hän, -
joka on meissä, on suurempi kuin se, joka on maailmassa.
Merkityksellinen elämä tuo mukanaan vaikutusvaltaa ja kasvua.
Arvosi elämässä lisääntyy, jos elämäsi on merkityksellistä -
ja luot yhteyksiä ihmisiin, ei vain rahallisessa mielessä, -
vaan elämästä tulee rikkaampaa. Arvomme on Jumalassa.
Yksi päivä Herran huoneessa on parempi kuin tuhat muualla.
"Lisätköön Herra, teidän isienne Jumala, teitä vielä tuhatkertaisesti".
Voit saada päivässä enemmän aikaan Jumalan valtakunnassa -
kuin tuhannessa päivässä sen ulkopuolella. Eikö olekin hienoa?
Uskon, että jos elät elämää, jolla on merkitystä -
ja elät uskoasi niin, että muut ihmiset kiinnostuvat siitä, -
tuo elämääsi uusia ihmisiä ja uutta ymmärrystä.
Luin aluksi Hesekielin luvusta 3, jossa Hesekiel istui ihmisten kanssa.
Aiemmin jakeessa 5 sanotaan: "Sillä ei sinua lähetetä outokielisen -
ja kankeapuheisen kansan tykö, vaan Israelin heimon tykö".
Vaikka hän puhui samaa kieltä kuin israelilaiset, -
he olivat kovapäisiä eivätkä halunneet kuulla häntä.
Herra jatkoi, että ihmiset, jotka puhuvat eri kieltä, -
kuuntelisivat Hesekieliä ennemmin kuin hänen oma kansansa.
Minusta tuntuu, että uskonnollisia ihmisiä on kaikkein vaikeinta tavoittaa.
Toivon, ettemme yritä miellyttää heitä vaan yritämme tavoittaa maailman.
Tämä seurakunta on olemassa sitä varten, ja se on tehtävämme.
Merkityksellisyys tuo mukanaan myös vastustusta.
Tämän te varmasti halusittekin kuulla.
Kun Daavid täytti tehtävänsä ja tappoi jättiläisen, -
ihmiset lauloivat, että Daavid on tappanut kymmeniä tuhansia, -
Saul vain tuhansia, mutta kaikki eivät pitäneet Daavidista.
Ilkeä kuningas vainosi häntä herkeämättä juuri siksi, -
että hänellä oli niin suuri merkitys. Jos ajatellaan Jeesusta, -
kun Hän lähestyi Jerusalemia vain vähän ennen ristiinnaulitsemista, -
ihmiset heiluttivat palmunoksia ja toivottivat Hänet tervetulleeksi.
Kohta he huusivat: "Ristiinnaulitse! Anna meille Barabbas!"
He halusivat ripustaa Hänet ristille.
Jos elät merkityksellistä elämää, se tuo mukanaan myös kateutta -
ja muita ikäviä asioita, mutta se on ehdottomasti sen kaiken arvoista, -
sillä elämälläsi on merkitystä ja se muuttaa maailmaa.
Eletään Jumalalle pyhitettyä elämää sitoutuneina Pyhän Hengen voimaan -
ja ajamaan Kuningas Jeesuksen asiaa, koska silloin olemme ihmisiä, -
joiden elämällä on iankaikkista merkitystä -
ja jotka ovat täällä tietystä syystä, vaikkeivät kaikki pidäkään siitä.
Emme edes tiedä elämämme merkitystä ennen kuin vasta taivaassa.
Tiedän, että Jumala on kutsunut ja pelastanut meidät siksi, -
että Kuningas Jeesus vaikuttaisi ihmisistä houkuttelevalta.
Se ei ole vaikeaa, sillä Hän on sitä, lihamme ja uskonnollisuutemme -
vain saavat Hänet joskus näyttämään vähemmän houkuttelevalta.
Ollaan vielä avoimempia, ei tehden myönnytyksiä tai matkien maailmaa, -
vaan uskollisina Jeesukselle, niin voimme muuttaa ihmisten elämän.
Jos uskot sen, sano aamen!
HILLSONG-KONFERENSSI AJAA PAIKALLISSEURAKUNTIEN ASIAA
Haluan, että meistä tulee loistavia -
sanomaan: "Tule, tule Kristuksen luo."
Teidän täytyy mennä, jotta he voivat tulla.
Teidän täytyy olla tekemisissä eksyneen maailman kanssa, -
jotta ihmiset löytäisivät Jeesuksen.
Tiedän, että tänä iltana tämän areenan ulkopuolella on ihmisiä, -
jotka kuolevat ilman Jeesusta. Tehtävämme on auttaa heitä.
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
HILLSONG-KONFERENSSI 2016
On hienoa kertoa elämää tuovaa sanomaa Jeesuksesta tv:n kautta.
Kiitos, että käytät aikaasi ohjelmaan ja toivon, että teet niin jatkossakin.
On vaikea olla puhumatta toivosta, jos yrittää elää Raamatun mukaan.
Siitä tehdään usein negatiivinen kirja, vaikka se on täynnä vastauksia.
Rukoilen, että Jeesus tekee sen kautta elämässäsi sitä, -
mitä haluaa tehdä eli pelastaa sinut ja auttaa ja siunaa sinua.
Kiitos vielä kerran. Muista, että paras on vielä edessä!
Haluan olla siellä, missä Sinäkin ja mennä sinne, minne viet, -
Jumalani, Abba, Isä
Lasken tappioksi kaikki tämän maailman asiat
Luovun niistä kaikista tämän ristin tähden, -
koska tiedän vain, -
että mikään, mitä minulla on, ei merkitse mitään, -
ellet Sinä, Jeesus, ole kaikkeni, -
kaikki, mitä nyt tarvitsen
Olet kaikki, mitä tarvitsen juuri nyt, -
koska haluan vain kaiken sen, mitä Sinulla on
Mikään, mitä minulla on, ei merkitse mitään, -
ellet Sinä, Jeesus, ole kaikkeni...
Suomennos: Anni Lähteenmäki